UudisedKultuurAKEesti uudisedSportVärsked raadiouudisedVälisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv
#000002
EKRE-l on hämmastav võime tajuda osa ühiskonna meeleolusid ja nendega haakuda. Sellest on teistel erakondadel, eriti sotsidel ja isamaalastel, palju õppida, kirjutab Indrek Kiisler.
#000005
20. märtsil toimus kõigile ootamatult üle-eestiline meeleavaldus, mille raames tiirutasid autodega protestijad mööda riiki ringi. Nõuti igasuguseid asju, paljud nõudmised olid ja jäid arusaamatuks. Aga vaid mõne tunniga täitus sotsiaalmeedia EKRE-sse mittekuuluvate poliitikute pilkavatest lausetest. Küll olid need autoroolis olijad lamemaalased, Kremli trollid ja lihtsalt lollid. Madalamat sorti inimesed, kellega kõrgelt haritud (ja pideva sissetulekuga) poliitik ei suhtle.
#000006
Toona mõtlesin, et kuidas näiteks sotsid aru ei saa, et väga paljud protestijatest on tavalised koroonakriisi tõttu elu hammasrataste alla jäänud inimesed. Kes on kaotanud töö, kes on oma ettevõte kinni pannud, kes ei pääse üle lahe tööle. Paljudel on võlad kaelas. Paljud on väsinud piirangutest. Paljudel on raskusi laste kaugõppega.
#000007
Paljud aktiivsed protestijad on reaalsete murede käes vaevlevad inimesed, kes ootasid riigilt abi ja toetust. Kuna valitsuse tegevus neid ei rahulda, siis loomulikult pöördus pilk opositsiooni poole. Ning EKRE asuski kohe rahulolematutega tegelema, kasutades muidugi neile omast käremeelset poliitkäitumismustrit.
#000009
Aga mida tegid sotsid? Pigem vaadati toimuvat põlastavalt Toompea lossi suletud aiaväravate varjust ja jätkati parlamendihoones rahulikult igapäevatööd, nagu midagi poleks juhtunud.
#000010
Tegelikult on Eesti ainus vasakerakond tuima järjekindlusega lükanud oma võimalikke valijaid eemale juba pikemat aega. Heitunud meeleolusid leiab Eesti ühiskonnast üha rohkem. Need, kes autoga tiirutamas käisid või Vabaduse väljakule kogunesid, on siiski marginaalne osa rahulolematutest. Selle suurema osa ülesleidmine nõuab aga nendega ühes keeles rääkimist. Ja ühist keelt ei saavutata vasturäuskamisega ja arrogantsiga.
#000011
Aga sotsid on kahjuks üha enam näide kapseldunud erakonnast, täpsemini öeldes klubist, kus arvatakse et valijatele piisab ainult sellest, et teeme riigikogu komisjonides ja kõnetoolis kosmeetilisi parandusettepanekuid.
#000012
"Sotside fraktsioonis on eranditult sümpaatsed inimesed, kuid oma võimalikele valijatele tunduvad nad kasutud."
#000013
Isegi parlamendis ollakse ülimalt korrektsed. Näiteks EKRE on võimeline kiirelt korraldama riigikogus täieliku seaduseelnõude blokeerimise näitemängu, aga sotsid on lihtsalt vaiksed, vagurad ja viisakad. Sotside fraktsioonis on eranditult sümpaatsed inimesed, kuid oma võimalikele valijatele tunduvad nad kasutud. Sest keeruline on öelda, keda nad esindavad. Seda peegeldab ka pidevalt madal toetusprotsent.
#000014
Samasuguse suhtumisega oma potentsiaalsetesse valijatesse paistab silma Isamaa. Ka Isamaa on üha enam klubistuv erakond, mille liikmete suhtlusring erakonnast väljapoole eriti ei ulatu. Toon hea näite. Isamaa erakonna esimees Helir-Valdor Seeder oli lausa nördinud, kui teisipäevase volikogu järel küsisin erakonna sisevastuolude kohta. Nagu oleks seekordne volikogu olnud mingi korporantide teisipäevane õlleõhtu, kuhu võõrastel asja pole. Seeder hurjutas ajakirjandust, et viimane sekkub erakonna siseasjadesse.
#000015
Muidugi pole EKRE edu mäekõrgune, kuid teiste poliitmaastikul osalevate erakondade kõrk suhtumine maksab varem või hiljem valusalt kätte. Martin Helme on retoorikas vaikselt kanguskraade vähendanud ning muutub sellega aina sobilikumaks üha suuremale osale elektoraadist.
#000016
On loomulik, et valijad hakkavad uuest Reformierakonna juhitavast valitsusest väsima. Ja kuna majandusraskused ja piirangute paine aina süvenevad, siis pole vaja imestada, et sügiseks on EKRE ja Reformierakonna reitingud peaaegu võrdsustunud.
#000017
EKRE läheb kohalikele valimistele vastu elu parimas vormis. Ja vormis hoitakse end läbi selle, et väga tähelepanelikult jälgitakse meeleolusid ühiskonnas ja suheldakse aktiivselt oma võimalike valijatega.
#000018
Eesti poliitmaastik vajab kindlasti vasakerakonda ning ka leebemat rahvuslikku erakonda, aga selleks peavad nii sotsid kui ka isamaalased oma klubilise tegevuse lõpetama.
#000019
Marju Lauristin: riigivalitsemine vajab uuenduskuuri
#000020
Tõnis Saarts: EKRE poliitkommunikatsiooni meistriklass
#000022
Helme: meie sõnumid politseiriigist kasvatasid EKRE reitingut
#000024
Isamaa leerid tülitsevad suurkogu toimumise aja üle
#000028
EKRE ja koalitsioon jõudsid NETS-i eelnõu osas kompromissile
#000029
Mari-Liis Jakobson: tänavapoliitika on oluliselt rohkem moodi läinud
#000030
Parempoolsed arutavad edasisi samme suurkogu toimumiseks
#000031
Isamaa volikogu: suurkogu tuleb esimesel sobival võimalusel füüsiliselt kokku
#000032
Politsei tuvastas piiranguvastaste meeleavaldusel mitmeid rikkumisi
#000035
Mihkel Mutt: maailmalõpp pole ligi tulnud
#000036
Harri Tiido: narvalid ei ehita gaasikambreid
#000037
Mari Peegel: Koidula pole ainus naine, kes väärib oma tänavat
#000040
Krista Aru: rahvaraamatukogu sulgemine on vilets lahendus
#000041
USA tehnoloogiaettevõtetest kaob tuhandeid töökohti
#000042
Stefan Sorokin võitis olümpiafestivalil hõbemedali
#000044
Kaarel Kuurmaa: dokumentaalfilmides käsitletakse üha enam sooteemasid
#000046
Rosalial ilmus uus singel "LLYLM"
#000047
Meelis Oidsalu: protestipoliitika kunstiline tase on riigikogus langenud
#000048
Huvi riigikaitse vastu on kasvanud ka noorte seas
#000049
Kristjan Ilves sai hüppevoorus 14. koha
#000052
Depressiooniravimid aitavad bakteritel antibiootikume trotsida
#000053
Valitsus arutab Nursipalu laiendamist uuel nädalal
#000054